เที่ยวเมืองจันท์ ชมไร่ผลไม้พ่อหลวง พิสูจน์ความอุดมสมบูรณ์ป่าชายเลน
แม้ว่าจันทบุรีจะมีสวนผลไม้หลายแห่งที่ขึ้นชื่อ และเปิดให้เข้าชมอย่างคึกคัก แต่สำหรับ โครงการศูนย์พัฒนาไม้ผล ตามพระราชดำริ จังหวัดจันทบุรี เป็นมาก กว่าสวนผลไม้ทั่วไป เพราะบนพื้นที่กว่า 9 ไร่ ของศูนย์พัฒนาไม้ผลแห่งนี้ คือแหล่งเรียนรู้ตามหลักปรัชญาเศรษฐกิจพอเพียง ที่เกษตรกรสามารถศึกษาและพัฒนาผลผลิตไม้ผลในรูปแบบเกษตรอินทรีย์ รวมถึงเป็นสถานที่ให้บุคคลทั่วไปแวะมาท่องเที่ยวและเรียนรู้ด้วย,ในปี พ.ศ. 2524 พระบาทสมเด็จพระเจ้า อยู่หัว รัชกาลที่ 9 มีพระราชดำริให้จัดตั้งโครงการศูนย์พัฒนาไม้ผลตามพระราชดำริ บนพื้นที่ 109 ไร่ โดยแบ่งพื้นที่เป็นสวนไม้ผล พื้นที่ว่างเปล่า และอ่างเก็บน้ำขนาดเล็กไว้ใช้ในฤดูแล้ง ทั้งยังเป็นโรงเรียนบ่มเพาะประสบการณ์ และระบบพัฒนาการเกษตรที่เกิดความยั่งยืน ครอบคลุมทั้งในด้านเศรษฐกิจ สังคม และสิ่งแวดล้อม ภายใต้ระบบเกษตรอินทรีย์ ที่ส่งเสริมการผลิตให้สามารถส่งออกจำหน่ายได้ทั้งภายในและภายนอกประเทศ,ไม่ว่าจะเป็นเกษตรกร หรือนักท่องเที่ยว ถ้ามาเยือนเมืองจันท์ ลองหาโอกาสแวะชมไร่ผลไม้ของพ่อหลวง เพื่อชิมผลไม้พันธุ์ดีจากต้น ทั้งลองกอง มังคุด และทุเรียน,จันทบุรี ยังขึ้นชื่อว่าเป็นพื้นที่ป่าชายเลน ที่มีความสวยงามอุดมสมบูรณ์ที่สุดในประเทศ โดยป่าชายเลนที่โดดเด่นที่สุดของจันทบุรี คือป่าชายเลน โครงการศูนย์ศึกษาการพัฒนาอ่าวคุ้งกระเบน อันเนื่องมาจากพระราชดำริ มีพันธุ์ไม้มากกว่า 30 ชนิด ทั้งแสม ไม้ลำพู และไม้โกงกาง โดยไฮไลต์อยู่ที่สะพานเดินศึกษาธรรมชาติป่าชายเลน ที่สร้างขึ้นจากไม้ตะเคียนทอง และทางเดินหินเกล็ด ระยะทางกว่า 1.8 กิโลเมตร มีศาลาสื่อความหมาย 10 ศาลา ตลอดจนจุดพักชมเป็นระยะๆ ให้ได้ใกล้ชิดธรรมชาติ,ศูนย์ศึกษาการพัฒนาอ่าวคุ้งกระเบน อันเนื่องมาจากพระราชดำริ ก่อตั้งขึ้นในปี 2524 มีพื้นที่ครอบคลุมชายฝั่งทะเลบริเวณอ่าวคุ้งกระเบนกว่า 4,000 ไร่ เพื่อทำการศึกษา วิจัย ทดลอง เพาะพันธุ์สัตว์น้ำชายฝั่งทะเล ตลอดจนอนุรักษ์พันธุ์ไม้ของป่าชายเลน พร้อมทั้งสร้างที่อยู่อาศัยของสัตว์ทะเลภายในพื้นที่ และส่งเสริมให้ชาวบ้านในพื้นที่ มีความรู้ในการประกอบอาชีพอย่างยั่งยืน เพื่อคุณภาพชีวิตที่ดี ตามหลักการดำเนินชีวิตแบบพอเพียง,นี่คือพิพิธภัณฑ์ทางธรรมชาติมีชีวิต ที่สามารถเข้าถึงแก่นแท้ความสมดุลของสิ่งมีชีวิตได้อย่างมหัศจรรย์ แถมยังได้เรียนรู้วิถีชีวิตของชาวประมง ทำความรู้จักกับสัตว์น้ำ และทักทายต้นไม้นานาพันธุ์.
แม้ว่าจันทบุรีจะมีสวนผลไม้หลายแห่งที่ขึ้นชื่อ และเปิดให้เข้าชมอย่างคึกคัก แต่สำหรับ โครงการศูนย์พัฒนาไม้ผล ตาม พระราชดำริ จังหวัดจันทบุรี เป็นมาก กว่าสวนผลไม้ทั่วไป เพราะบนพื้นที่กว่า 9 ไร่ ของศูนย์พัฒนาไม้ผลแห่งนี้
โครงการศูนย์พัฒนาไม้ผล ตามพระราชดำริ จังหวัดจันทบุรี,สวนผลไม้,จันทบุรี,โครงการในพระราชดำริ,เศรษฐกิจพอเพียง